
Okresný súd Vranov nad Topľou 8P/26/2025 8825200474 15. 04. 2025 JUDr. Silvia Šviderská ECLI:SK:OSVT:2025:8825200474.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Silviou Šviderskou v právnej veci starostlivosti súdu o maloletých, mal. A. B., nar. XX.XX.XXXX a mal. C. B., nar. XX.XX.XXXX, obaja bytom pri matke, zastúpení kolíznym opatrovníkom Úradom práce, sociálnych vecí a rodiny, Námestie slobody 5, Vranov nad Topľou, na návrh rodičov: D. B., nar. XX.XX.XXXX, bytom C. X. XXXX XX/X, E. F. A., G. B., nar. XX.XX.XXXX, bytom H. XX, A., o zvýšenie výživného t a k t o rozhodol: I. Súd s c h v a ľ u j e
rodičovskú dohodu v tomto znení:
M e n í s a výrok rozsudku Okresného súdu Vranov nad Topľou č.k. 8P/115/2022-18 zo dňa 26.07.2022 a to tak, že sa z v y š u j e výživné na maloletého A. B., nar. XX.XX.XXXX zo sumy 225€ na sumu 375€ a na maloletú C. B., nar. XX.XX.XXXX zo sumy 225€ na sumu 375€, ktoré výživné je otec p o v i n n ý platiť vždy do 15.dňa toho ktorého mesiaca vopred k rukám matky, počnúc dňom 14.03.2025 do budúcna. II. Žiaden z účastníkov n e m á nárok na náhradu trov konania. odôvodnenie: 1. Rodičia podaným návrhom žiadali rozhodnúť o zvýšení výživného zo strany otca na maloletého syna A. zo sumy 225,- eur na sumu 375,- eur a na maloletú dcéru C. zo sumy 225,- eur na čiastku 375,- eur mesačne, počnúc dňom 14.03.2025 do budúcna. 2. Kolízny opatrovník doporučil schváliť rodičmi uzatvorenú dohodu o zvýšení výživného. 3. Súd vykonal dokazovanie oboznámením sa s rodičovskou dohodou o zvýšení výživného, pripojeným spisom tunajšieho súdu sp.zn. 8P/115/2022 a zistil tento skutočný stav veci: 4. Rozhodnutím Okresného súdu Vranov nad Topľou č.k. 8P/115/2022-18 zo dňa 26.07.2022 bolo zvýšené výživné na maloletého A. B., nar. XX.XX.XXXX zo sumy 170 € na sumu 225€ a na maloletú C. B., nar. XX.XX.XXXX zo sumy 140€ na sumu 225€ mesačne, počnúc dňom 01.07.2022. Rozsudok nadobudol právoplatnosť dňa 01.09.2022. 5. Otec maloletých detí na pojednávaní potvrdil uzatvorenie dohody rodičov o zvýšení jeho vyživovacej povinnosti a žiadal dohodu schváliť. Matka neúčasť na pojednávaní ospravedlnila s tým, že od uzavretia rodičovskej dohody nedošlo na jej strane k žiadnej podstatnej zmene pomerov. 6. Podľa § 62 ods. 1, 2 Zákona o rodine plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Obaja rodičia prispievajú na výživu
svojich detí podľa svojich schopností, možností a majetkových pomerov. Dieťa má právo podieľať sa na životnej úrovni rodičov. 7. Podľa § 62 ods. 3 Zákona o rodine každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30% zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona a to zák. č. 601/2003 Z. z. o životnom minime v platnom znení. 8. Podľa § 62 ods. 5 Zákona o rodine výživné má prednosť pred inými výdavkami rodičov. Pri skúmaní schopností, možností a majetkových pomerov povinného rodiča súd neberie do úvahy výdavky povinného rodiča, ktoré nie je nevyhnutné vynaložiť. 9. V zmysle § 75 ods. 1 Zákona o rodine, pri určení výživného prihliadne súd na odôvodnené potreby oprávneného, ako aj na schopnosti, možnosti a majetkové pomery povinného. Na schopnosti, možnosti a majetkové pomery povinného prihliadne súd aj vtedy, ak sa povinný vzdá bez dôležitého dôvodu výhodnejšieho zamestnania, zárobku, majetkového prospechu; rovnako prihliadne aj na neprimerané majetkové riziká, ktoré povinný na seba berie. 10. V zmysle § 78 ods. 1, 3 Zákona o rodine dohody a súdne rozhodnutia o výživnom možno zmeniť, ak sa zmenia pomery. Okrem výživného pre maloleté dieťa je zmena alebo zrušenie výživného možné len na návrh. Pri zmene pomerov sa vždy prihliadne na vývoj životných nákladov. 11. Keďže rodičmi predložená dohoda o zvýšení vyživovacej povinnosti otca na maloleté deti je v ich záujme, súd dohodu schválil v znení uvedenom vo výroku tohto rozsudku. 12. O trovách konania súd rozhodol podľa § 52 Civilného mimosporového poriadku, v zmysle ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto rozhodnutiu je prípustné odvolanie v lehote 15 dní od doručenia rozhodnutia na súde, proti ktorého rozhodnutiu smeruje. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť (§ 365 CSP) len tým, že a)neboli splnené procesné podmienky, b)súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c)rozhodoval vylúčený sudca alebo nesprávne obsadený súd, d)konanie má inú vadu, ktorá mohla mať za následok nesprávne rozhodnutie vo veci, e)súd prvej inštancie nevykonal navrhnuté dôkazy, potrebné na zistenie rozhodujúcich skutočností, f)súd prvej inštancie dospel na základe vykonaných dôkazov k nesprávnym skutkovým zisteniam, g)zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h)rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.
Proti výroku rozsudku, ktorým bola schválená dohoda rodičov, nie sú rodičia oprávnení podať odvolanie podľa § 122 Civilného mimosporového poriadku. Ak nebude povinnosť uložená týmto rozhodnutím splnená v stanovenej lehote, možno sa jej splnenia domáhať návrhom na výkon rozhodnutia podľa osobitného zákona.

